Diari Oficial de la Generalitat Valenciana


Sumari del DOGV 10339, del 28-02-2025 (2025/2568)

RESOLUCIÓ d’11 de febrer de 2025, per la qual es convoquen les proves selectives de promoció interna per a l’accés a l’escala bàsica administrativa, referència 25/12526.
-------------------------------------------------------------------------------------------------------------------------------------------------------------------------

### Dades del document

Número de DOGV
:   10692

Data del DOGV
:   28-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2568

CVE
:   HHDB-N-9734-1777

Data del document
:   11-02-2025

Organisme emissor
:   Universitat Miguel Hernández d'Elx

Tipus de document
:   Resolució

Amb la finalitat d’atendre les necessitats de personal tècnic, de gestió i d’administració i serveis d’aquesta universitat, encarregada del servei públic de l’educació superior, d’acord amb les competències que li atribueixen l’article 3.2 de la Llei orgànica 2/2023, de 22 de març, del sistema universitari, en relació amb l’article 91 d’aquesta llei, així com els Estatuts de la Universitat Miguel Hernández d’Elx, modificats pel Decret 105/2012, de 29 de juny, del Consell;

Atés que es tracta d’un procés de promoció a un cos o escala del subgrup immediatament superior, dins del mateix itinerari professional, tenint en compte que els coneixements exigits en l’àmbit d’aquest itinerari ja van ser acreditats en les convocatòries corresponents d’accés a l’escala d’origen, i amb la finalitat d’actualitzar els coneixements a les noves realitats existents en l’àmbit d’aquesta universitat en l’actualitat;

D’acord amb el que disposen l’article 135 i concordants de la Llei 4/2021, de 16 d’abril, de la funció pública valenciana;

De conformitat amb l’acord adoptat en el Consell de Govern d’aquesta universitat, en la sessió de 26 de març de 2018, pel qual s’aprova la modificació del procediment de promoció interna vertical del personal d’administració i serveis de la Universitat Miguel Hernández d’Elx;

Vistos els acords del Consell de Govern d’11 de desembre de 2024 i de 29 de gener de 2025;

RESOLC

Convocar les proves selectives de promoció interna per a cobrir els llocs que consten detallats en l’annex I d’aquesta resolució i que formen part de la relació de llocs de treball d’aquesta universitat, d’acord amb les següents

*Bases de la convocatòria*

*Primera. Requisits de participació*

1.1. Per a ser admés/esa en les proves selectives, a més dels requisits ja acreditats en nomenaments anteriors, se n’han de reunir els següents:

1.1.1. Ser personal funcionari de carrera de la Universitat Miguel Hernández d’Elx en situació de servei actiu o excedència per cura de familiars.

1.1.2. Estar en possessió del títol de batxiller, formació professional de segon grau o equivalent, o estar en condició d’obtindre’l abans que finalitze el termini de presentació de sol·licituds. Així mateix, per a l’acompliment dels llocs que s’hi convoquen, es requereix estar en possessió de les titulacions que es detallen en l’annex I d’aquesta convocatòria. En aquest cas, les persones interessades l’han de declarar en el formulari d’inscripció, en l’apartat «Altre títol acadèmic exigit en la convocatòria».

1.1.3. Haver prestat serveis efectius en la Universitat Miguel Hernández d’Elx durant, almenys, dos anys en el cos o l’escala des del qual s’accedeix, i pertànyer al grup C, subgrup C2, sector administració general, escala auxiliar administrativa i estar ocupant, amb caràcter definitiu, el lloc de treball classificat com a C1/C2.

1.2. Les condicions a què es refereixen els apartats anteriors s’han de reunir en el moment de finalització del termini de presentació d’instàncies i s’han de mantindre durant tot el procés selectiu, fins al moment de la presa de possessió.

1.3. El procediment de selecció de les persones aspirants és el de la superació d’un curs selectiu, en els termes que consten en l’apartat 4 d’aquestes bases.

*Segona. Sol·licituds*

2.1. Qui vulga prendre part en aquestes proves selectives ha de presentar a través del registre electrònic el model d’instància general publicat en la seu electrònica (<https://sede.umh.es/ca/procedimientos/instancia-general/>) en el termini de 20 dies hàbils comptadors a partir de l’endemà de la publicació d’aquesta convocatòria en el *Diari Oficial de la Generalitat Valenciana*, adreçada al Servei de Personal Tècnic, de Gestió i d’Administració i Serveis, en què ha de manifestar que vol participar en aquest procediment de promoció interna, i n’ha de fer constar l’escala i la referència.

Necessàriament, cal presentar-hi tantes sol·licituds i documentació com places a les quals s’opte.

2.2. A cada instància general, s’hi ha d’adjuntar la documentació següent:

a) Instància de participació disponible en

<https://serviciopas.umh.es/files/2022/02/Solicitud-participacion-promocion-interna.pdf>, completada i signada.

b)  Fotocòpia del document nacional d’identitat.

c)  Certificat del Servei de Personal Tècnic, de Gestió i d’Administració i Serveis i de Personal Investigador acreditatiu que es compleixen els requisits que conté la base 1.1.3.

d)  Document justificatiu d’haver abonat les taxes corresponents o de bonificació/exempció, si és el cas.

e) Annex en què es faça constar la llengua cooficial en la qual es realitzaran els exercicis corresponents, i s’hi pot optar entre el castellà o el valencià (annex II). Si la persona no hi opta expressament per cap de les llengües, s’entén que ha exercit el dret d’opció sobre la llengua castellana, sense que puga tornar a exercir aquest dret durant les proves selectives.

2.3. Els drets d’examen són de 15,00 euros.

El rebut s’ha de generar de manera obligatòria a través de la pàgina web <https://universite.umh.es/recibos/>  i ha de fer referència expressa a la convocatòria a la qual es presenta. El pagament de la taxa s’ha de fer efectiu a través de la pàgina web <https://universite.umh.es/recibos/>. L’acreditació del pagament es fa presentant el justificant en el qual conste el codi d’autorització, i la referència de la convocatòria per la qual s’efectua el pagament.

Conforme al que estableix l’article 18.1-2 de la Llei 20/2017, de 28 de desembre, de la Generalitat, de taxes, estan exempts del pagament de la taxa establida en la base 3.2-b:

a) Els aspirants amb una discapacitat igual o superior al 33 %. Per a gaudir d’aquesta exempció cal adjuntar-hi la certificació de la Conselleria d’Igualtat i Polítiques Inclusives o dels òrgans competents d’altres administracions públiques, que acredite una discapacitat igual o superior al 33 %.

b) Els membres de famílies nombroses de categoria especial o de famílies monoparentals de categoria especial. Per a gaudir de l’exempció cal adjuntar a la sol·licitud la fotocòpia de la documentació oficial en vigor que acredite la condició esmentada.

c) Les víctimes d’actes de violència sobre la dona que acrediten aquesta condició mitjançant qualsevol dels mitjans de prova previstos en l’article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l’àmbit de la Comunitat Valenciana.

d) Les persones que estiguen en situació d’exclusió social acreditada per l’òrgan competent en matèria de benestar social de l’ajuntament de residència.

Així mateix, conforme al que estableix l’article 18.1-6 de la Llei 20/2017, de 28 de desembre, de la Generalitat, de taxes, gaudeixen d’una bonificació del 50 % de la taxa els membres de famílies nombroses de categoria general o de famílies monoparentals de categoria general.

2.4. En cap cas el tràmit de pagament en l’oficina bancària pot ser substitutiu del tràmit de presentació de l’imprés de la sol·licitud davant de l’òrgan expressat anteriorment, dins del termini i en la forma escaient.

2.5. Els mers errors de fet de la sol·licitud que es puguen corregir com a tals es poden esmenar en qualsevol moment, d’ofici o a petició de la persona interessada.

2.6. La informació bàsica sobre la protecció de dades és la següent:

Responsable: Universitat Miguel Hernández d’Elx

Finalitat: Gestió de la selecció de personal aspirant a un lloc de treball en la Universitat Miguel Hernández d’Elx, així com la gestió de la provisió de llocs de treball. Publicació de llistats d’admesos i exclosos, realització de proves selectives, llistat d’aprovats i valoració de mèrits, d’acord amb la normativa aplicable.

Legitimació: Exercici de poders públics conferits al responsable del tractament (art.6.1.e RGPD) i obligacions legals (art. 6.1.c RGPD).

Cessions/transferències internacionals: Publicitat en els processos de selecció en els butlletins oficials oportuns i aquells que siguen obligatoris per ministeri de la llei. No es preveuen transferències internacionals de dades.

Drets: Accedir, rectificar i suprimir les dades personals, així com altres drets, com s’explica en la informació addicional.

Més informació:

<https://serviciopas.umh.es/files/2021/07/segunda-capa-procesos-selectivos_v4_bilig%C3%BCe.pdf>

S’informa que, a fi de garantir la transparència, es publiquen, en la pàgina web o en qualsevol altre espai establit a aquest efecte, les dades de caràcter personal necessàries per als actes de tràmit, així com les qualificacions obtingudes en les diferents proves que es deriven del procés selectiu.

Les dades personals, el domicili, l’adreça de correu electrònic, el telèfon, així com qualsevol altra dada declarada pel/per la concursant en la seua sol·licitud en aquest procés selectiu, són considerades com les úniques dades vàlides a l’efecte de les notificacions que, si és el cas, s’hagen de dur a terme, i n’és la seua responsabilitat la veracitat, així com la comunicació corresponent a l’òrgan convocant de qualsevol canvi en les dades consignades inicialment.

En cas d’haver d’efectuar alguna notificació individual, es fa per mitjans electrònics a través de compareixença en la seu electrònica de la UMH. L’avís de la posada a la disposició de la notificació s’envia a l’adreça electrònica i/o al telèfon mòbil indicats pel/per la concursant.

2.7. Declarar el mes d’agost inhàbil a l’efecte del còmput dels terminis establits per a la promoció interna convocada.

*Tercera. Admissió d’aspirants*

3.1. Expirat el termini de presentació de sol·licituds, amb la verificació prèvia del compliment de tots els requisits de participació assenyalats en aquesta convocatòria, el rector dicta la resolució que conté la relació provisional de persones admeses i excloses en les proves selectives i que es publica en el Butlletí Oficial de la Universitat Miguel Hernández d’Elx. Necessàriament en aquesta relació han de constar els cognoms i el nom de totes les persones aspirants i els motius d’exclusió, si és el cas.

3.2. Les persones aspirants excloses poden esmenar, en el termini de 10 dies hàbils, comptadors a partir de l’endemà de la publicació de les llistes provisionals d’admesos i exclosos, d’acord amb el que estableix l’article 68 de la Llei 39/2015, d’1 d’octubre, del procediment administratiu comú de les administracions públiques, el defecte que n’haja motivat l’exclusió, o presentar les al·legacions que consideren oportunes.

Les persones excloses han d’esmenar els errors o formular les reclamacions a través del propi expedient electrònic, que es troba en «Els meus tràmits/Els meus expedients», punxant en «Detall» de l’expedient, opció «Esmenar/altres tràmits».

3.3. Transcorregut el termini de 10 dies, esmenats els defectes, si és el cas, i vistes les al·legacions que corresponguen, es dicta una resolució que conté la relació definitiva de persones admeses i excloses i que es publica en el Butlletí Oficial de la Universitat Miguel Hernández d’Elx.

3.4. Són causes d’exclusió, a més de l’incompliment del que estableixen aquestes bases, no abonar, dins del termini, les taxes de participació, així com no presentar el DNI vigent i ometre la signatura en la sol·licitud.

*Quarta. Procediment de selecció*

El procediment de selecció les persones aspirants comprén dues fases:

1a fase: curs selectiu, de caràcter obligatori i eliminatori.

El curs selectiu té una duració de 30 hores. El programa que integra el curs selectiu figura en l’annex I d’aquesta convocatòria.

El curs tindrà lloc en les dates que establisca oportunament la gerent de la Universitat, les quals seran comunicades a les persones admeses.

Per a superar aquesta fase és requisit assistir al 80 % de les hores lectives del curs.

2a fase: prova, de caràcter obligatori i eliminatori.

Consisteix en la resolució de dos supòsits teoricopràctics, amb preguntes de resposta curta, relacionats amb les matèries que integren els mòduls específics del curs. Per a l’execució de les proves es facilitaran els materials, els mitjans i les instruccions que es consideren adequats per a dur-les a terme.

Es valora de 0 a 10 punts i, per a superar-la, cal obtindre-hi almenys 5 punts.

*Cinquena. Publicitat dels resultats*

5.1. Una vegada finalitzat el curs i efectuada l’avaluació, el tribunal de selecció fa pública en el Butlletí Oficial de la Universitat Miguel Hernández d’Elx la llista de persones aspirants que han superat el procés selectiu, amb la qualificació obtinguda. S’estableix un termini de reclamacions de 10 dies hàbils.

5.2. Finalitzat el termini de reclamacions, es publica, en el Butlletí Oficial de la Universitat Miguel Hernández d’Elx, la relació definitiva de persones aspirants que han superat el procés selectiu i que són proposats per al seu nomenament com a funcionaris/àries de carrera de l’escala bàsica administrativa de la Universitat Miguel Hernández d’Elx.

5.3. En el termini de 20 dies hàbils, comptadors des de l’endemà de la publicació de la relació definitiva, les persones aspirants proposades han de presentar el títol acadèmic exigible segons la present convocatòria en el Registre General o en els registres auxiliars dels centres de gestió de campus de la UMH, adreçat al Servei de Personal Tècnic, de Gestió i d’Administració i Serveis i de Personal Investigador.

5.4. La falta de presentació de documentació dins del termini indicat o la falsedat de documents donen lloc a la invalidesa de les actuacions de la persona aspirant i la nul·litat subsegüent dels actes del tribunal de selecció respecte a aquesta persona, sense perjudici de les responsabilitats en què l’aspirant haja pogut incórrer.

5.5. La presa de possessió s’efectua en el termini d’un mes comptador des de la data de publicació del seu nomenament en el *Diari Oficial de la Generalitat Valenciana*.

*Sisena. El tribunal de selecció*

6.1. Les persones que formen part del tribunal de selecció són nomenades pel rector, atés el que disposa l’article 79 i concordants el text refós de la Llei de l’Estatut bàsic de l’empleat públic, mitjançant una resolució que es pública en el Butlletí Oficial de la Universitat Miguel Hernández d’Elx.

6.2. Després de la convocatòria de la presidenta o el president, es constitueix el tribunal de selecció, que requereix l’assistència de la presidenta o el president i la secretària o el secretari, i la de la meitat, almenys, dels membres titulars o suplents.

6.3. Durant el procés selectiu, el tribunal de selecció resoldrà tots els dubtes que puguen sorgir en l’aplicació d’aquestes normes, així com el que s’haja de fer en els casos no previstos.

6.4. El tribunal de selecció pot disposar la incorporació d’assessors/es especialistes per a les proves que estime pertinents, i aquests s’han de limitar a prestar la col·laboració en les seues especialitats tècniques. La designació d’aquests assessors s’ha de comunicar al rector de la Universitat.

Els membres del tribunal de selecció  i els seus assessors se subjecten en el seu règim i funcionament al que estableix l’article 15 i següents de la Llei 40/2015, d’1 d’octubre, de règim jurídic del sector públic, a les causes generals d’abstenció i recusació contingudes en la llei esmentada i al que preveu l’article 67 de la Llei 4/2021, de 16 d’abril, de la funció pública valenciana.

6.5. Amb anterioritat a l’inici del curs selectiu, si és el cas, es publicarà una resolució amb el nomenament dels nous membres del tribunal de selecció  en substitució dels que n’hagen perdut la condició.

6.6. El tribunal de selecció  ha d’adoptar les mesures necessàries en aquells casos en què calga, de manera que les persones amb diversitat funcional gaudisquen de condicions similars a les de la resta dels participants per a dur a terme els exercicis. En aquest sentit, s’hi estableixen, per a les persones amb diversitat funcional que ho sol·liciten, les adaptacions possibles pel que fa al temps i als mitjans per a fer-los.

Així mateix, el tribunal de selecció  ha d’especificar els criteris de valoració i qualificació dels exercicis, i ha de fer-los públics amb antelació a la seua execució perquè els/les aspirants en prenguen coneixement.

6.7. Als efectes de comunicació i altres incidències el tribunal de selecció  té la seu en el Servei de Personal Tècnic, de Gestió i d’Administració i Serveis i de Personal Investigador de la Universitat, ed. de Rectorat i Consell Social, campus d’Elx.

*Setena. Publicació en la pàgina web*

La present convocatòria i els actes que se’n deriven que requerisquen publicació poden ser consultats en la pàgina web del Servei de Personal Tècnic, de Gestió i d’Administració i Serveis i de Personal Investigador de la Universitat Miguel Hernández d’Elx, l’adreça de la qual és:

<https://servicioptgas-pi.umh.es/convocatorias/promocion-interna/>

*Huitena. Norma final*

Contra la convocatòria, les seues bases i tot els actes administratius que se’n deriven, que esgoten la via administrativa, s’hi pot interposar un recurs contenciós administratiu davant del jutjat contenciós administratiu d’Elx en el termini de dos mesos comptadors a partir de l’endemà de la publicació, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques, l’article 38.4 de la Llei orgànica 2/2023, de 22 de març, del sistema universitari i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament s’hi pot interposar un recurs de reposició en el termini d’un mes comptador a partir de l’endemà de la publicació de la present resolució, davant el rector, de conformitat amb el que disposa l’article 123 de la Llei 39/2015, d’1 d’octubre, del procediment administratiu comú de les administracions públiques. Tot això sense perjudici que s’utilitze qualsevol altra via que es considere oportuna.

Contra les actuacions del tribunal de selecció , s’hi pot presentar un escrit de reclamacions i esmenes en el termini de 10 dies davant del tribunal de selecció  mateix.

Les reclamacions o esmenes s’han de presentar a través de la seu electrònica, en el propi expedient electrònic, que es troba en «Els meus tràmits/Els meus expedients», punxant en «Detall» de l’expedient, opció «Esmenar/ altres tràmits».

Contra la resta de les actuacions del tribunal de selecció , s’hi pot interposar el recurs d’alçada que preveu l’article 121 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de les publicacions o notificacions. El recurs s’hi pot interposar davant de l’òrgan que va dictar l’acte que s’impugna o davant del rector com a òrgan competent per a resoldre-hi.

Tots els actes de notificació dels procediments que s’inicien a conseqüència d’admetre els recursos anteriors, es fan, amb text íntegre, en el Butlletí Oficial de la Universitat Miguel Hernández d’Elx, i amb ressenya indicativa en el *Diari Oficial de la Generalitat Valenciana*  (DOGV).

Elx, 11 de febrer de 2025

Juan José Ruiz Martínez

Rector

ANNEX I

Escala: bàsica administrativa

Grup: C

Subgrup: C1

Denominació: administratiu/iva

Números de lloc sense requisit:

F52003           F52008            F52011           F52012

F52013           F52014            F52032           F52034

F52061           F52063            F52065           F52074

F52081           F52090            F52095           F52105

F52106           F52127            F52134           F52135

F52136           F52140            F52141           F52147

F52152           F52153            F52155           F52156

F52162           F52171            F52181           F52196

F52204           F52215            F52216           F52224

F52233           F52243            F52244           F52245

F52246           F52247            F52249           F52294

F52295           F52317            F55109           F55133

F55143           F55180            F55238           F55249

F55265           F55273            F55304           F55319

F55355           F55375            F55438           F55453

F55470           F55477

Número de lloc: F52231. Requisit: titulació equivalent al nivell B2 d’anglés de l’escola oficial d’idiomes.

Número de lloc: F52182. Requisit: titulació equivalent al nivell C1 (mitjà) de llengua valenciana.

Contingut del curs: 30 hores

1. Taller de signatura electrònica i gestió d’expedients (nivell bàsic), 3 hores.

2. Taller de gestió d’expedients (nivell avançat), 3 hores.

3. Gestió i justificació d’activitats d’investigació, 3 hores.

4. Contractació laboral del personal investigador, 3 hores.

5. Gestió eficient dels crèdits i els seus romanents en investigació, 3 hores.

6. Gestió del temps, 9 hores.

7. Reial decret 822/2021, de 28 de setembre, pel qual s’estableix l’organització dels ensenyaments universitaris i del procediment d’assegurament de la seua qualitat: una visió general dels capítols I-VI i del capítol VIII en el context de la Universitat Miguel Hernández d’Elx, 3 hores.

8. Contracte menor, 3 hores.

Esta disposició conté annexos. Consulteu-ne la versió en PDF.